Asusin otsima võimalust psühhiaatri vastuvõtule pääsemiseks, kuid lähim saadaolev aeg oli määratud ajale, kui aegus minu relvaluba. Kuna see oli paratamatus, saabusin Põhja Poliseiprefektuuri Relvalubade Talitlusse kaks päeva pärast loa kehtivusaja lõppu ja minu imestuseks sain treada, et pean nüüd siis juba illegaalse relvaomanikuna oma relva politseisse hoiule andma  ja 3 kuu pärast uuesti eksamile saabuma. Miks need eksami järjekorrad nii pikad olid, jäidki mulle arusaamatuks, kuid vaid nädalapäev pärast seda, kui olin oma relvast ilma jäänud ja oma autoga Tallinna Kesklinnas asuva maja hoovi keeranud, järgnes mulle üks sõiduauto, mis keset hoovi sissesõiduteed seisma jäi. Mind tuledega pimestavast sõiduautost kedagi ei väljutud, sinna ka ei sisenetud. Väljudes majahoovist ning möödudes sellest, mind ikka veel pimestavast škoda "Octaviast", mis kandis numbrimärki AAK  075, märkasin ma selle armatuurlaual kaamerat ja suurt ekraani, mille keskel oli äsja hoovi pargitud MINU AUTO. Lojaalse ja seadusekuuleka riigikodanikuna, keeldus mu alateadvus uskumast, et tegemist on mingi räpase jälitustegevusega ja ma unustasin selle seiga peagi. Kuid juba mõned päevad hiljem helises ühel varahommikul minu telefon. Helistati Põhja Prefektuuri Relvalubade Talitlusest ja avaldati soovi tulla kontrollima minu tulirelva. Unesegasena ei saanud ma just aru, kes seda nalja minu kallal küll  teha soovib, kuid naishääl toru otsas kordas naljast sootuks karmimal häälel taas oma nõudmist. Teatasin vabandades, et mul pole ju relvagi, mida neile näidata, kuid taas korrati politsei poolt sama nõudmist. Seejärel oli eetris hetk vaikust, siis vabandati, et tõepoolest pole mul küll enam relva enda käes, kuid siiski sooviti tulla vaatama minu relvahoidmistingimusi, millegipärast just seda, kus ma oma tulirelva ennem hoidsin! Minu küsimuse peale, miks 15 a. jooksul, mil mul tulirelv kodus oli, keegi kordagi  seda vaatama tulla ei soovinud, kuid ajal, mil nad olid selle "hoiule võtnud" oli neil äkki tekkinud huvi vaadata hoopis seda, kus ma seda kõik need aastad hoidnud olen!?